cyanic-selkie/wikianc huggingface dataset:
Kasesjoki
Kasesjoki (russisk: Касэсйоки) er ei elv i Murmansk oblast i Russland. Den er ei sideelv til Sjuonijoki. Elva har utspring vest-nordvest for fjellet Sjuort (495 moh.) og renner mot nordøst til samløpet med Sjuonijoki, rundt 8 kilometer sør for Kuetsjarvi. Kasesjoki er 19 kilometer lang og har et nedbørfelt på 100 km².
Haugerud skole
Haugerud skole er en ungdomsskole i Alna bydel i Oslo etablert i 1972. Den har om lag 460 elever i 8.–10.-klassetrinn, og 36 lærerårsverk.
Fernanda Russo
Fernanda Russo (født 2. oktober 1999) er en argentinsk skytter som konkurrerer i rifle.
Hun representerte Argentina under Sommer-OL 2016 i Rio de Janeiro, der hun ble nummer 20 i 10 meter luftrifle.
Under Sommer-OL 2020 i Tokyo ble hun nummer 40 på 10 meter luftrifle.
Ressons-le-Long
Befolkningsutvikling
Antall innbyggere i kommunen Ressons-le-Long
Referanse: INSEE
Lina Wertmüller
Lina Wertmüller (født 14. august 1928 i Roma, død 9. desember 2021) var en italiensk manusforfatter og filmregissør.
I 1976 ble hun den første kvinnen noensinne til å bli nominert til en Oscar i kategorien beste regi.
Patrick Koller
Patrick Koller (født 16. oktober 1983) er en østerriksk freestylekjører som konkurrerer i skicross. Han representerte landet sitt under Vinter-OL 2014 i Sotsji, der han ble utslått i åttendedelsfinalen.
Fontenoy (Aisne)
Fontenoy er en kommune i departementet Aisne i regionen Hauts-de-France, nord i Frankrike. Kommunen ligger i kantonen Vic-sur-Aisne som ligger i arrondissementet Soissons. I hadde Fontenoy 0 innbyggere.
Befolkningsutvikling
Antall innbyggere i kommunen Fontenoy
Referanse: INSEE
EM i friidrett innendørs 2021 – Femkamp kvinner
Femkamp for kvinner under EM i friidrett innendørs 2021 ble arrangert 5. mars 2021.
Regjerende europamester fra EM i friidrett innendørs 2019 var Katarina Johnson-Thompson fra Storbritannia.
60 meter hekk
Resultater:
Høydehopp
Resultater:
Kulestøt
Resultater:
Lengdehopp
Resultater
800 meter
Resultater:
Sluttstilling
Resultater:
{{legend|#F2F5A9|Høyeste poengsum i hver øvelse er markert i gult|border=solid 1px #AAAAAA}}
Referanser
<References />
Procambarus vioscai
Arten hører videre under familien Cambaridae (orden Reptantia) blant tifotkrepserene. Procambarus vioscai er en av anslagsvis 160 arter i slekten Procambarus.
Lianbron
Lianbron er en svensk dramafilm fra 1965 regissert av Sven Nykvist. Manuset ble skrevet av Dagmar Edqvist etter en idé av Nykvist. Norske Jack Fjeldstad spiller rollen som elvebåtkapteinen Eigil Thomsen.
Innspillingsfakta
Filmen ble spilt inn høsten 1964 - med kompletterende opptak i mars 1965 - på misjons- og legestasjonen Muzana i Republikken Kongo.
Bakgrunn
Nykvist vokste opp i Afrika som sønn av misjonærer. Han hadde lenge båret på idéen om å lage en film hvor han kunne gi uttrykk for sine egne barndomsopplevelser derfra. I filmen finnes også mer eller mindre direkte selvbiografiske innslag.
Handling
Forskerparet John og Viveca Hedman kommer til en liten afrikansk by. Deres oppgave er å bekjempe malariaen i området. Viveca har svært motvillig blitt med ektemannen og føler at hun har blitt rykket opp fra sitt vante miljø. Når John i oppdragsøyemed er borte på rekordlange ekspedisjoner, føler Viveva ensomheten og vantrivselen enda sterkere.
Hun begynner å hate dette Afrika hvor hun tvinges til å bo. Viveca får ytterligere næring av en gammel reiseskildring fra det «mørkeste» Afrika. John vender tilbake fra sin seneste ekspedisjon for så å forulykke. I det øyeblikket begynner Viveca plutselig å se sakene i et annet lys. Hun bestemmer seg for å bli på stedet og føre Johns arbeid videre.
Lunds Dagblad
Lunds Dagblad var en svensk dagsavis, utgitt i Lund i nesten to hundre år fra 1774 eller 1775 til 1970.
Avisen begynte å utkomme i 1775 (1774?) som Lunds Weckoblad, med Gustaf Sommelius som grunnlegger. 1783—1812 ble den kalt Nytt och gammalt og 1813—97 Lunds weckoblad Nytt och gammalt, samt 1938—39 Skånetidningen Lunds dagblad.
U23-EM i friidrett 2021 – Tikamp menn
Tikamp for menn under U23-EM i friidrett 2021 blir arrangert på Kadriorg stadion i Tallinn i Estland den 10. og 11. juli 2021.
U23-EM i friidrett 2021 – 400 meter hekk menn
400 meter hekk for menn under U23-EM i friidrett 2021 blir arrangert på Kadriorg stadion i Tallinn i Estland den 8. juli (forsøksheat), 9. juli (semifinaler) og 10. juli 2021 (finale).
Lunds Dagblad
1864-66 utkom avisen med to nummer i uken og 1867-1896 med tre før den i forbindelse med bytte av navn til Lunds Dagblad i 1897 ble det en dagsavis. Fra 1960 og fram til den ble nedlagt i desember 1970 gikk avisen imidlertid tilbake til ukentlig utgivelse. Lunds Dagblad var da Sveriges eldste frittstående avis og den eldste avisen i Skåne, uansett kategori.
U23-EM i friidrett 2021 – Tikamp menn
Rekorder
Før konkurransen er rekordene som følger:
U23-EM i friidrett 2021 – 400 meter hekk menn
Resultater
Kommer
Lunds Dagblad
Lunds Dagblads politiske orientering var konservativ, men i 1938 ble den organ for Folkpartiet. Til de mer kjente medarbeidere hørte Ture Sjögren og Alfred Fjelner. Også mange framstående lærere ved Lunds universitet medvirket regelmessig i avisen. Redaktører har blant andre vært Lars Johan Colling, Anders Lidbeck, fil. dr Fredrik Johan Berling, Edward Berling, A. F. Malhson, Gustaf E. Ericson (1923—35), Eric Ramm-Ericson (1935—38), Daniel Viklund (1938—39), Gösta Åkerholm (1939—50) og Martin Granning (1950-).
U23-EM i friidrett 2021 – Tikamp menn
Resultater
Kommer
Lunds Dagblad
Avisens fremste lokale konkurrent var fra 1856 til 1921 den liberale Folkets Tidning og seinere Sydsvenska Dagbladet.
Silje Gundersen
Silje Gundersen (født 8. februar 2004 i Kristiansand) er en norsk ishockeyspiller. Hun spiller for det norske landslaget og for Stavanger Oilers men er fra Søgne og har Kristiansand Ishockeyklubb som moderklubb.
Estácio de Sá
Estácio de Sá (1520–67) var en portugisisk sjøkaptein som grunnla Rio de Janeiro.
Han var fra Santarém midt i Portugal, og ble i 1563 beordret å seile to gallioner over det store Atlanterhavet til Salvador, som var hovedstad i Brasil på den tiden. Hans onkel Mem de Sá (1500–72) var i 1556 blitt kåret til generalguvernør og rådet med hård hånd.
Etter å ha seilt fra São Vicente (São Paulo) i 1565, grunnla han den 1. mars 1565 São Sebastião do Rio de Janeiro som en militær base for å kjempe mot franskmenna. Den lå like ved Pão de Açúcar (Sukkertoppen). Han ledet slaget ved Rio den 20. januar 1567, der de slo franskmenna som hadde forskanset seg i Uruçú-mirim.
Men han døde en måned efterpå, fordi han fikk en pil i øyet. Han ga sitt navn til nabolaget Estácio i sentrum av Rio og Universidade Estácio de Sá (grunnlagt 1970), ett av de største universitet landet har.
Anton Grimus
Anton Grimus (født 27. desember 1990) er en australsk freestylekjører som konkurrerer i skicross. Han representerte landet sitt under Vinter-OL 2014 i Sotsji, der han ble utslått i åttendedelsfinalen.
Jabal an Nabi Shu’aib
Jabal an Nabi Shu'aib («Fjellet til profeten Shu'aib», arabisk: جبل النبي شعيب) er et fjell i guvernementet Sanaʿa i Jemen. Det har en høyde på 3 666 meter og er det høyeste fjellet både i Jemen og på hele Den arabiske halvøy. Fjellet ligger i et naturreservat.
Amboleberis antyx
Amboleberis antyx er en art av slekten Amboleberis i familien Cylindroleberididae som er den ene av fem familier innenfor ordenen Myodocopida, under klassen av muslingkreps som er små krepsdyr. Denne familien har 23 slekter og 70 arter. Mye av den tidlige forskningen, inklusive beskrivelsen av Myodocopida-gruppen, er gjort av den norske marinbiologen og havforskeren Georg Ossian Sars.
Gruppen Cylindroleberididae har arter med mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for artene er at antennen sitter på et feste med en nebb-liknende utvekst (rostrum). Individene er små.
Taksonomisk plassering av gruppen
Taksonomien til muslingkrepsene er omstridt og inneholder vanskelig systamiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En vanlig oppdeling anerkjenner muslingkreps som en av seks ulike klasser av krepsdyr. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: - og detaljene gis etter WoRMS-databasen.
Haukåsen skole
Haukåsen skole, opprinnelig Haukåsen skole og barnehave, er en grunnskole i Oslo, bygget i 1972. Den er en spesialskole for elever med nevrologisk betingede vansker og elever med multifunksjonshemming. Skolen har klasser fra 1. – 10. klassetrinn, samt tilbud til 13 elever i videregående opplæring.
Skolen ble oppført som en videreføring av Blindernveien skole og barnehave. Arkitekter var Stein Finne go Jan C. Nilsen. Skolens første rektor var Solveig Pahle.
Pycnomorphidiellus
Pycnomorphidiellus er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, kraftig, gråbrun trebukk med ganske lange antenner. Antennene er omtren en og halv gang så lange som kroppen. Pronotum er bredere enn langt, med en bakoverrettet tann ganske langt bak på hver sidekant. Dekkvingene er omtrent parallellsidige. Pronotum har et par svarte lengdestriper som fortsetter på den fremre delen av dekkvingene, som har et par kommaformede, svarte flekker ved ytterkanten omtrent to tredjedeler bakover.
Utbredelse
Arten er bare kjent fra Fransk Guyana.
Canthon
Canthon er en artsrik slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.
Utseende
Små til middelsstore, kraftige skarabider. Artene er ofte ganske fargerike med skinnende metalliske farger. De mangler vanligvis horn på hodet og pronotum.
Levevis
Som andre gjødselgravere (Scarabaeinae) har disse artene larver som lever av møkk. De voksne billene triller en kule av møkk som de begraver. Disse insektene kalles ofte «tumblebugs» i USA og Canada.
Utbredelse
Gruppen er utbredt i Sør- og Mellom-Amerika og det sørlige Nord-Amerika.
Knud Geelmuyden Fleischer Maartmann
Knud Geelmuyden Fleischer Maartmann (født 1821, død 1888) var en norsk stortingsrepresentant, handelsmann og agent. Han ble valgt til Stortinget i 1865 som representant for Flekkefjord, og gjenvalgt i 1868.
Sammen med Kirstine Solberg hadde han datteren Kaja Maartmann (1851–1933), gift med Ellef Ringnes som sammen med broren Amund Ringnes opprettet Ringnes Bryggeri. Sønnen Harald Sigwart Maartmann (1855 - 1926) var den første administrerende direktør av Ringnes Bryggeri fra 1901 til 1920.
Marit Krogsæter
Marit Nerås Krogsæter (født 24. juni 1992) er en norsk lokalpolitiker som representerer Senterpartiet. Hun er gruppeleder for fylkestingsgruppen til Senterpartiet i Møre og Romsdal, og leder av kultur-, næring og folkehelseutvalet i Møre og Romsdal fylkeskommune (2015-2019 og 2019-). Hun representerer Senterpartiet i Ålesund kommunestyre (2019-2023).
Krogsæter er 2. vara til Stortinget fra 2013-2017 og 2017-2021.
Marit Krogsæter er lærerutdannet, og jobber som lektor ved Spjelkavik videregående skole i Ålesund.
Az-Zahir Ghazi
Al-Malik az-Zahir Ghazi ibn Yusuf ibn Ayyub (arabisk: الملك الظاهر غازي بن صلاح الدين, vanligvis omtalt som az-Zahir Ghazi; født i 1172, død 8. oktober 1216) var den ayyubidiske emir av Aleppo mellom 1186 og 1216.
Bakgrunn
Han var Saladins tredje sønn. Hans område omfattet det nordlige Syria og en mindre del av Mesopotamia.
I 1186, da az-Zahir var 15 år gammel, ble han utnevnt av sin far til guvernør av Aleppo, Mosul og tilliggende områder som da nylig var blitt erober fra zengidene. På samme tid ble hans to eldre brødre utnevnt til guvernører i henholdsvis Syria (al-Afdal) og Egypt (al-Aziz). De områder som az-Zahir mottok, hadde vært under kontroll av hans onkels, Saladins bror al-Adil, og al-Adil viste en onkels omsorg for az-Zahir. Som tredje sønn var han understilt sin eldste bror, al-Afdal, i Damaskus. Men dette lot han være å holde seg til og styrte sine affærer uavhengig av brødrene.
I 1193, da han stor overfor det pågående opprør ledet av zengiden 'Izz al-Din i Mosul, bad han sin onkel al-Adil om å stille styrker til å slå ned opprøret, og dette lyktes da også etter kort tid. I 1194 az-Zahir fikk tilført Latakia som del av en overenskomst som innebar at han på sin side anerkjente al-Afdals autoritet. I 1196 hadde imidlertid al-Afdal vist seg selv å være udugelig som hersker, og hadde tapt sin onkels al-Adils støtte. Az-Zahir slo seg sammen med broren al-Aziz og onkelen al-Adil og avsatte al-Afdal og drev ham i landflyktighet. I oktober 1197, etter at Amalric av Lusignan hadde gjenerobret havnen i Beirut og at Bohemond III av Antiokia truet havnene Latakia og Jableh, ødela az-Zahir disse havnene. Selv om Bohemond inntok de to stedene, hadde han ikke noe igjen for det, og han trakk seg derfmed tilbake. Da tok az-Zahir dem tilbake, og gjenoppbygde borgen i Latakia.
Som hersker i Aleppo beholdt han mange av sin fars rådgivere. Han utnevnte Baha ad-Din som qadi (dommer) i Halab. Han bragte den ikke oktodokse as-Suhrawardi til Halab, men ble nødt til å fengsle ham i 1191 på forlangende av den ortodokse ulama.
Da al-Aziz døde i Egypt i 1198 og ble etterfulgt av sin sønn al-Mansur, da en gutt på ni år, hentetal-Aziz' ministre, som bekymret seg over al-Adil ambisjoner, al-Afdal tilbake fra landflyktighet for å være regent i Egypt på vegne av sin unge nevø. Tidlig neste år, mens al-Adil var i nord for å slå ned et artuqide-opprør, inngikk al-Afdal og az-Zahir allianse og fikk tilslutning fra de fleste øvige ayyubidefyrstene. De beleiret sammen Damaskus, men ettersom byen holdt dem stangen i flere måneder tapte az-Zahir og andre ayyubidfyrstet interesse og trakk sine styrker tilbake. Al-Adil var misfornøyd med de, og etter å ha erobret Egypt vendte han tilbake og reduserte az-Zahirs territorier til området umiddelbart rundt Aleppo, og tvang ham der med til å anerkjenne at al-Adil var ham overordnet.
Under det siste tiår av hans liv hadde han en rekke væpnede sammenstrøt med korsfarerne og sendte sin hær til styrte andre ayyubidefyrster. I 1206 beseiret kong Leo av Kilikia az-Zahirs styrker i slaget ved Amq, men klarte ikke å utnytte dette til å sikre seg en vedbarende fordel mot Aleppo. I 1207 angrep frankerne og beleiret Homs, og byens emir, ayyubidefyrsten Mujadid Shirkuh II, søkte az-Zahirs hjelp, en hjelp som klarte å bryte beleiringen.
Av særlig viktighet var az-Zahirs ekteskap i 1212 til Dayfa Khatun, datter av hans gamle rival al-Adil. Dette markerte slutten på rivaliseringen mellom de to familiegrenene.
Rett før sin død i 1216 utpekte az-Zahir sin yngre sønn al-Aziz Muhammad (født 1213) til sin etterfølger.
Berny-Rivière
Berny-Rivière er en kommune i departementet Aisne i regionen Hauts-de-France, nord i Frankrike. Kommunen ligger i kantonen Vic-sur-Aisne som ligger i arrondissementet Soissons. I hadde Berny-Rivière 0 innbyggere.
Befolkningsutvikling
Referanse: INSEE
Jean-Félix-Albert-Marie Vilnet
Jean-Félix-Albert-Marie Vilnet, kort Jean Vilnet, (født 8. april 1922 i Chaumont i departementet Haute-Marne i Frankrike, død 23. januar 2013 i Saint-Dié-des-Vosges i departementet Vosges) var katolsk biskop, først av Saint-Dié og deretter av Lille.
Bakgrunn, studier
Jean Vilnet studerte på presteseminar av Langres og i Paris. Han tok doktorgrad ved Institut Catholique de Paris og tok et diplomstudium ved École pratique des hautes études. Så tok han doktorgraden i bibelvitenskap ved Gregoriana i Roma. Han fullførte sin utdannelse i 1949 med lisensiatsgrad i kanonisk rett i Lyon.
Prest
Den 22. oktober 1944 ble han presteviet for bispedømmet Langres. Fra 1949 til 1957 var han professor i teologi, særlig i eksegese ved den teologiske skole i Langres, og fra 1957 til 1964 i Châlons-sur-Marne.
Biskop av Saint-Dié
I 1964 han utnevnt av pave Paul VI til biskop av Saint-Dié. Han ble bispeviet den 13. desember 1964 av biskopen av Langres, Alfred-Joseph Atton; medkonsekratorer var biskopen av Montauban, Louis-Marie-Joseph de Courrèges d'Ustou, og biskopen av Châlons, René-Joseph Piérard.
Vilnet var deltaker på den tredje og fjerde sesjon av Andre Vatikankonsil.
Den 16. juni 1968 var biskop Vilnet involvert i en alvorlig bilulykke der den andre bilen ble kjørt av Mitt Romney, den fremtidige amerikanske presidenkandidaten.
Han var president for Den franske katolske bispekonferanse fra 1981 til 1987. I løpet av denne perioden grep han spesielt inn i debatten om katolsk utdanning (i sammenheng med Savary-lovforslaget i 1984) og møtte i denne forbindelse republikkens president François Mitterrand. Han måtte også reagere på den første in vitro-fertilisering ved Saint-Philibert-sykehuset, som var undsrstilt Institut Catholique i Lille (1986) og dermed forpliktet på katolsk medisinsk etikk.
Biskop av Lille
I 1983 ble han utnevnt av pave Johannes Paul II til biskop av Lille. Fra 1987 til 1993 ledet han Bispekonferansens kommisjon for de kruistnes enhert. Han gjalt som en særlig viktig personlighet innen den franske katolske kirke.
Biskop Vilnet deltok i en gruppe likesinnede prelater som møttes årlig i januar fra 1995 til 2006 i Sankt Gallen i Sveits for å diskutere reformer med hensyn til utnevnelsen av biskoper, kollegialitet, bispekonferansene, pavens primat, og seksualmoral; de var ikke enige i alt og ethvert men de delte den oppfatning at kardinal Joseph Ratzinger ikke var den slags kandidat de håpet å se valgt ved det neste pavevalget.
Episkopalgenealogi
Hans episkopalgenealogi er:
Jenny Jägerfeld
Jenny Jägerfeld (født 1974) er en svensk psykolog og forfatter. Hun debuterte som forfatter i 2006, og skriver både for barn, ungdom og voksne.
Hun er mest kjent som barne- og ungdomsbokforfatter, og har vunnet flere priser for disse bøkene sine. Bøkene hennes svinger mellom desperasjon og komikk, og skildrer ofte barn og ungdom i utsatte situasjoner.
NM i styrkeløft 1981
Norgesmesterskapet i styrkeløft 1981 ble arrangert i regi av Norges Styrkeløftforbund.
NM for kvinner ble arrangert i Kragerø 5. april. Arrangør var Kragerø AK. NM for menn ble arrangert i Moss 11. desember. Arrangør var Moss VK.
100 kg
Den opprinnelige vinneren Roy Sagmyr ble disket for doping.
125 kg
Arne Pedersen ble disket for doping.
Walter Görlitz
Walter Görlitz (født 24. februar 1913 i Frauendorf i Kreis Randow tett på Stettin i Preussen i Keiserriket Tyskland, død 4. oktober 1991 i Hamburg) var en tysk forfatter, historiker og publisist.
Liv og virke
Walter Görlitz var legesønn fra Pommern. Han gikk på humanistisk gymnasium i Stettin (Marienstiftsgymnasium). Etter sitt Abitur studerte han medisin og historie ved universitetet i Rostock, der han leide hos Walter Kempowskis foreldre.
Fra 1936 arbeidet han som fri forfatter. I 1955 overtok han ledelsen av fagfeltet kulturpolitikk i Hamburg-redaksjonen av avisen Die Welt. Fra 1968 ledet han området for samtidshistorie.
Walter Görlitz skrev flere bøker om historiske emner, og da fortrinnsvis militærhistorie. Han utgav Wehrmacht-generalfeltmarskalkene Friedrich Paulus' og Wilhelm Keitels etterlatte skrifter, og likeså admiral Georg Alexander von Müllers.
Görlitz mottok i 1984 Den pommerske kulturpris.
Sarah Hornung
Sarah Hornung (født 14. april 1996) er en sveitsisk skytter som konkurrerer i rifle.
Hun representerte Sveits under Sommer-OL 2016 i Rio de Janeiro, der hun ble nummer 21 i 10 meter luftrifle.
Achille Valenciennes
Achille Valenciennes (født 9. august 1794, død 13. april 1865) var en fransk zoolog.
Valenciennes ble født i Paris og studerte under Georges Cuvier. Valenciennes' studie av parasittiske ormer i mennesker var et viktig bidrag til studiet av parasittologi. Valenciennes gjorde også diverse arbeid innen systematikk, og lenket fossile og nålevende arter. Han var professor ved Muséum national d'histoire naturelle i Paris.
Han arbeidet med Cuvier på 22-bindsverket Histoire naturelle des poissons («Fiskenes naturhistorie») (1828–1848), og fortsatte alene med dette etter at Cuvier døde i 1832.
Goretti Zumaya
Goretti Zumaya (født 31. mai 1997) er en meksikansk skytter som konkurrerer i rifle.
Hun representerte Mexico i Sommer-OL 2016 i Rio de Janeiro, der hun ble nummer 24 i 10 meter luftrifle.
Antje Töpfer
Antje Töpfer (født 1978) er en tysk figurteaterkunstner med base i Stuttgart.
I 2003 tok hun diplomeksamen ved Hochschule für Musik und Darstellende Kunst Stuttgart.
Torsåker
Torsåker er et tettsted i Hofors kommune i Gävleborgs län i landskapet Gästrikland i Sverige. I 2010 hadde tettstedet 899 innbyggere.
Antje Töpfer
Siden 2003 har hun vært frilans figurteaterkunstner innen en rekke ulike sjangre. I tillegg til at hun utvikler egne teaterproduksjoner der hun selv står på scenen, utvikler og bygger hun også figurer og masker for andre scenekunstnere i sitt verksted i Stuttgart. Hun samarbeider med en rekke andre kunstnere, og leder gateteaterkompaniene "Die Schrägen Vögel" og "Rainer Sand und seinen Riesenkiesel".
I 2015 var hun stipendiat hos Goethe-instituttet i Villa Kamogawa i den japanske byen Kyoto. Under dette oppholdet utforsket hun i hvilken grad japansk papirbrettingskunst lot seg utnytte på scenen. Etter hjemkomsten til Tyskland hadde hun premiere i Stuttgart i januar 2016 på forestillingen Drei Akte, som er en objektteaterproduksjon der objekter av papir er en vesentlig del av det sceniske uttrykket. Per 2018 er Drei Akte fortsatt på spilleplanen til Antje Töpfer, og hun har høstet kritikerros for både denne produksjonen og generelt for sitt kunstneriske virke. Festivalen internationales figuren.theater.festival i Erlangen omtalte henne i festivalprogrammet for 2018 som"«en av de viktigste figurteaterkunstnerinnene på den tyskspråklige scenen» («Antje Töpfer gehört zu den wichtigsten Figurentheater-Künstlerinnen der deutschsprachigen Szene»)."
Dennis the Menace (tegnefilmserie)
Dennis the Menace er en animert komiserie fra 1986-1988 som gikk på Fox Kids, NRK og TV3 i Norge. Serien er produsert i Amerika av DIC. NRK var de første til å sende serien på Norsk. Når Fox Kids kom i 2000, fikk de en egen dub med nye stemmer. TV3 sendte en blanding av både Fox Kids-dubben og NRK-dubben, hvor de brukte NRK dubben på episoder Fox Kids ikke hadde dubbet på Norsk.
Serien har fått en mengde VHS-utgivelser med de tretten første episodene fra sesong 1 av serien, samt fire DVDer med fire episoder på de to første volumene og tre episoder på de to neste. Disse bruker Fox Kids-dubben. Det finnes også rundt 20 VHSer med NRK-dubben.
Hedmark Arbeideridrettskrets
Hedmark Arbeideridrettskrets (stiftet 10. mai 1932) var en av flere idrettskretser under Arbeidernes Idrettsforbund.
Tomáš Kraus
Tomáš Kraus (født 3. mars 1974) er en tsjekkisk freestylekjører som konkurrerer i skicross. Han representerte landet sitt under Vinter-OL 2014 i Sotsji, der han ble utslått i åttendedelsfinalen.
Hedmark Arbeideridrettskrets
Geografisk utgjorde Hedmark Arbeideridrettskrets bare en liten del av Hedmark fylke, bare det området som i dag tilsvarer kommunene Ringsaker, Hamar, Løten og Stange. Resten av Hedmark tilhørte kretsene Dovre, Østerdal og Solør-Odal.
Kretsens formenn:
Idrettslag
Hedmark Arbeideridrettskrets hadde i 1939 følgende medlemmer:
Christian Mithassel
Christian Mithassel (født 29. september 1987) er en norsk freestylekjører som konkurrerer i skicross. Han representerte landet sitt under Vinter-OL 2014 i Sotsji, der han ble utslått i åttendedelsfinalen.
Glimmerveien
Glimmerveien eller Glimmervegen kan vise til følgende veier eller gater i Norge:
Jean Dausset
Jean-Baptiste-Gabriel-Joachim Dausset (født 19. oktober 1916 i Toulouse i Frankrike, død 6. juni 2009 på Mallorca i Spania) var en fransk immunolog og nobelprisvinner.
Han giftet seg med Rose Mayoral i 1963, som han fikk to barn, Henri og Irène, sammen med. Dausset mottok Nobelprisen i fysiologi eller medisin i 1980 i samarbeid med forskerne Baruj Benacerraf og George Davis Snell for deres forskning rundt og oppdagelser angående «genetisk bestemte strukturer på celleoverflaten som regulerer immunologiske reaksjoner i menneskekroppen».
Ved hjelp fra pengene som han tjente i forbindelse med hans Nobelpris i medisin eller fysiologi fra 1963 og et stipend han fikk fra fransk TV, grunnla Jean Dausset organisasjonen Dausset Human Polymorfi Study Center (CEPH) i 1984. Denne organisasjonen ble senere ble omdøpt til Foundation Jean Dausset-CEPH til hans ære. Han ble født som den yngste av de fire barna til Henri Dausset og Elisabeth Dausset (født Renard). Hans far var fra Pyreneene, og var lege av yrke, og hans mor var en husmor fra Lorraine. Etter slutten på den andre verdenskrig i 1945 flyttet hele Dausset-familien til Biarritz, Aquitaine i Frankrike der Jean tilbrakte mesteparten av barndommen sin.
Hans far arbeidet som lege på Bayonne Hospital, mens sønnen jean fikk hjemmeundervisning av moren hans, samt av en lærer og veileder, som jevnlig kom til huset. I en alder av 11 år, flyttet Jean og familien hans igjen, denne gangen til Paris. Han begynte sin skolegang ved Lycée Michel. Dausset ble overbevist av faren sin til å studere medisin ved Universitetet i Paris. Begge foreldrne til Dausset døde like etter at han begynte å arbeide ved et sykehus i Paris, i en alder av 19 år.
Yvonne Jeanette Karlsen
Yvonne Jeanette Karlsen (født 1966) er en norsk kunstner, basert i Fredrikstad.
Jean Dausset
Etter verdenskrigen jobbet Dausset som praktikant ved forskjellige sykehus i Paris som på denne tiden i en tilstand av forfall og en ny strukturell reform var sårt tiltremgt. Dausset dannet en gruppe radikale leger som presset for endring i det franske medisinske systemet. På grunn av sin meget aktive rolle i denne gruppen, ble Dausset utnevnt som rådgiver for regjeringen i den nasjonale undervisningsdepartementet. Få år etter krigen ble flere franske sykehus slått sammen med universiteter for første gang i Frankrike, og flere av legene ble pålagt å instruere klasser til medisinske studenter. Forskning begynte innenfor selve sykehusene, i motsetning til i universitetene alene. En lov ble kort tid senere vedtatt som blant annet innførte obligatorisk fulltidsarbeid for leger i Frankrike.
Yvonne Jeanette Karlsen
Karlsen er utdannet i reklame og estetiske fag fra Glemmen videregående skole, og hun ble heltidskustner som 32-åring. Hun gikk i lære hos Jan Sæther og Eser Afacan, og Karlsen har med sistnevnte holdt utstillinger både i Norge og Tyrkia. Karlsen har stilt ut maleriene sine ved 25 norske gallerier, i tillegg til på Island og i Gøteborg. I august 2018 deltok hun i en utstilling i kinesiske Yantai.
Hun er en klassisk figurativ-inspirert maler, og gjerne maler etter levende modeller. Hun har Rembrandt som en av sine inspirasjonskilder.
Minhal Sohail
Minhal Sohail (født 3. januar 1995) er en pakistansk skytter som konkurrerer i rifle.
Jean Dausset
Etter andre verdenskrig jobbet Dausset sammen med professor Marcel Bessis som hadde utviklet en ny teknikk for blodoverføring som ble kalt utskiftningstransfusjon. Dausset jobbet som en immunohematologist og var interessert i anemiske pasienter som trengte blodoverføring, fant han ut at disse pasientene manglet både røde og hvite blodlegemer. I 1948 dro Dausset for å jobbe som praktikant på Children's Hospital i Boston. Han jobbet der i en hematologi-lab i omtrent fire år.
Minhal Sohail
Hun representerte Pakistan under Sommer-OL 2016 i Rio de Janeiro, der hun ble nummer 28 i 10 meter luftrifle.
Jean Dausset
Han returnerte til Frankrike i 1952 og nok en gang tok han opp stillingen som praktikant sammen med professor Marcel Bessis. Det var på denne tiden at Dausset gjennomførte sine første offisielle forskningsprosjekter. Med Bessis. Mellom 1952 og 1957 samarbeidet han med mange forskjellige kjente forskere som f.eks Gilbert Malinvaud og Jacques og Monique Colombani.
I 1963 ble Jean Dausset utnevnt til leder ved avdelingen for immunologi ved Hôpital Saint-Louis i 1963. Det var da han oppdaget HLA-systemet, ved å utføre eksperimenter på transplantasjon av hud på frivillige personer. Dausset var assisterende direktør for et institutt som jobbet med blod-sykdommer frem til 1968, da han ble direktør for «Institut national de la santé et de la recherche médicale» (INSERM). Dette var en forskningsenhet som bare arbeidet med transplantasjon.
Hans første medisinske artikkel i et tidsskrift ble publisert for første gang i 1950, og den handlet om påvisning av forskjellige antistoffer i menneske-kroppen. Han fortsatte med å publisere flere arbeider innen hematologi, inkludert utvikling av en teknikk i 1952 for fjerning av plasma fra røde blodlegemer som kunne brukes til blodoverføring mellom frivillige blod-donorer og pasienter.
Etter at han mottok Nobels fredspris, bremset Dausset sin personlige forskning betraktelig. Han bidro fremdeles til flere studier, en lang rekke av disse var på en eller annen måte knyttet til genetikk, men han publisere ingenting og hans forfatterskap stoppet opp i godt over et tiår. Han pensjonerte seg fra forskningen i 2003, i en alder av 87 år.
Dausset var medlem av det franske vitenskapsakademiet. Han var også professor ved Collège de France. Dausset var en av de mest innflytelsesrike utenlandske medlemmene av National Academy of Sciences, i USA, og han var æresmedlem av American Academy of Arts and Sciences. Han var medlem i Human Genome Organization. Dausset har både gjennom og etter sin forskningsperiode mottatt flere priser, som f.eks Landsteiner Award. Han har også sittet i rådgivende styrer i en rekke forskjellige forskningsinstitusjoner.
Kongsbergbanen
Kongsbergbanen er en betegnelse på jernbanestrekningen mellom Hokksund og Kongsberg, selv om det offisielle navnet på denne strekningen var Drammen-Randsfjordbanens sidespor til Kongsberg. Arbeidet med dette jernbaneanlegget startet da Randsfjordbanen sto ferdig i 1868 (Østvedt oppgir at arbeidet tok til sent i 1869 etter vedtak i Stortinget sommeren 1869 ), og den åpnet 10. november 1871 (Østvedt oppgir 9. november og offisiell åpning ved indreminister Vogt), en strekning på cirka 29 kilometer. Broene var opprinnelig av tre, bare broen over veien ved Kongsberg var av valset jern. Største stigning var 1:60. Banen var opprinnelig smalsporet, men ble bygget om til bredsporet i 1909. På slutten av 1920-tallet ble det innført elektrisk drift på strekningen Hokksund-Kongsberg, noe som gjorde dette til en av de første jernbanestrekningene i landet som ble elektrifisert.
I 1913 vedtok Stortinget å forlenge banen til Kristiansand og knytte den sammen med Jærbanen til Stavanger, den såkalte Vestlandsbanen. Dette prosjektet ble fullført i flere etapper fram til 1944, slik at Kongsbergbanen etter hvert inngikk i banen som fikk navnet Sørlandsbanen. Strekningen Kongsberg-Hjuksebø ble åpnet i 1920. Kongsbergbanen inngikk også i «Telemarkslinjene» (Voss-Hjuksebø) som var et av de skisserte alternativene for Bergensbanen. Muligheten for å bruke Kongsbergbanen som en begynnelse på bane helt til Stavanger ble brukt som argument i den store jernbanedebatte på Stortinget i juni 1869. I 1927 ble Numedalsbanen med utgangspunkt i Kongsberg stasjon åpnet.
Den opprinnelige Kongsbergbanen inngår nå i lokaltrafikkområdet rundt Oslo, med avganger hver time til Eidsvoll via Drammen, Oslo S og Gardermoen.
Den første Kongsberg stasjon ble ødelagt av brann i 1895.
Royal Anthropological Institute of Great Britain and Ireland
The Royal Anthropological Institute of Great Britain and Ireland (norsk: Det Kongelige Antropologiske Institutt i Storbritannia og Irland) er et vitenskapelig akademi i Storbritannia med internasjonal medlemmer. Det ble stiftet i London i 1843
De fulle medlemmene velges inn av akademiets råd. Instituttet utgir flere vitenskapelige tidsskrifter, inkludert Journal of the Royal Anthropological Institute og Anthropology Today.
Instituttet har også en omfattende samling av fotografier, filmer, arkiver og manuskripter. Instituttets samlinger er samlokalisert med British Museums Antropologiske Bibliotek siden 1976.
Stian Sandø
Stian Sandø (født 1992) er en norsk programleder for NRK.
Han gikk på Ski videregående skole og har studert master i datateknikk på Norges teknisk-naturvitenskapelige universitet. Han har også utviklet mobilappen Flare. Han var fra 2015 til 2017 programleder i et vitenskapsprogram for barn, Newton og YouTube-satsningen til programmet.
Sandø har norsk far og mor opprinnelig fra Malaysia. Han har deltatt på Farmen kjendis.
I 2021 er Sandø deltager i en ny sesong av gameshowet Fangene på fortet.
Procambarus natchitochae
Procambarus natchitochae  er en art av ferskvannskreps innenfor den artsrike slekten Procambarus, og den tilhører underslekten Pennides som har en ganske stor utbredelse helt sør i USA, i vassdragene innenfor kysten av Mexicogulfen.
Arten hører videre under familien Cambaridae (orden Reptantia) blant tifotkrepserene. Procambarus natchitochae er en av anslagsvis 160 arter i slekten Procambarus.
Liste over olympiske medaljevinnere i taekwondo
Liste over olympiske medaljevinnere i taekwondo inneholder samtlige utøvere som har tatt en olympisk medalje i taekwondo.
Daniel Bohnacker
Daniel Bohnacker (født 21. februar 1990) er en tysk freestylekjører som konkurrerer i skicross. Han representerte landet sitt under Vinter-OL 2014 i Sotsji, der han ble utslått i åttendedelsfinalen.
Under Vinter-OL 2022 i Beijing, ble han utslått i kvartfinalen.
Tatjana Đekanović
Tatjana Đekanović (født 25. februar 1997) er en bosnisk skytter som konkurrerer i rifle.
Hun representerte Bosnia-Hercegovina under Sommer-OL 2016 i Rio de Janeiro, der hun ble nummer 35 i 10 meter luftrifle.
Under Sommer-OL 2020 i Tokyo ble hun nummer 47 på 10 meter luftrifle.
Norsk-kavalkaden 4
Norsk-kavalkaden 4 er et samlealbum med diverse artister, utgitt i 1980.
Décastar 2013
Décastar 2013 ble arrangert 14. og 15. september 2013. Décastar er et internasjonalt, årlig mangekampmesterskap i Talence i Frankrike, som inngår i IAAF Combined Events Challenge.
Nguyễn Hữu Thọ
Nguyễn Hữu Thọ (født 10. juli 1910 i Ben Luc i Long An-provinsen i Mekongdeltaet, død 24. desember 1996 i Hanoi) var en vietnamesisk politiker.
Décastar 2013
Det konkurreres i tikamp for menn og sjukamp for kvinner.
Resultater menn
I tillegg deltok Carlos Chinin, Romain Martin og Ashton Eaton, men disse fullførte ikke tikampen.
Nguyễn Hữu Thọ
Bakgrunn
Han var en fransk-utdannet advokat fra Cochinkina og medlem av den franske seksjonen av den sosialistiske Den andre internasjonalen samt deltaker i den vietnamesiske uavhengighetskampen. Han ble i 1948 medlem av den vietnamesiske nasjonale folkelige liga (Liên Việt) og fra 1949 gikk han inn i Det vietnamesiske kommunistparti. Han var fengslet i årene 1950-1952 og kom senere til å støtte Genève-avtalen av 1954, men sto i opposisjon til Sør-Vietnams president Ngô Đình Diệm, og ble fengslet av Diệm i november samme år.
Vietnamkrigen
Han lyktes først å rømme i 1961 og ble da leder av sentralkomitéen i FNL, og senere i Den provisoriske revolusjonære regjeringen i republikken Sør-Vietnam (vietnamesisk Chính Phủ Cách Mạng Lâm Thời Cộng Hòa Miền Nam Việt Nam) da denne ble opprettet i 1969, en post han hadde for resten av Vietnamkrigen. Etter Saigons fall ble han først leder av overgangsstyret fram til gjenforeningen, da han ble en av visepresidentene i Vietnam. Da president Tôn Đức Thắng døde 30. mars 1980 var han fungerende president fram til Trường Chinh ble utnevnt til ny president 4. juli 1981.
Décastar 2013
Resultater kvinner
I tillegg deltok Sharon Day-Monroe, men hun fullførte ikke sjukampen.
Hassan Diab
Hassan Diab (født 6. januar 1959) er en libanesisk politiker som var statsminister i Libanon fra 21. januar 2020 til 10. september 2021. Han leverte sin avskjedssøknad 10. august 2020, seks dager etter havneeksplosjonen i Beirut, og ledet etter det et forretningsministerium i påvente av at en ny regjering kom på plass. Diab var i perioden juni 2011 til februar 2014 utdanningsminister i regjeringen til Michel Suleiman.
Biografi
Diab er født 6. januar 1959 i Beirut. Han er utdannet dataingeniør med bachelorgrad fra Leeds Beckett University (1981), mastergrad fra University of Surrey (1982) og doktorgrad fra Universitetet i Bath (1985). Diab var professor ved American University of Beirut fra 1985 og han har publisert med enn 150 vitenskapelige artikler.
13. juni 2011 ble Diab utnevnt til statsråd for skole og høyere utdanning i Najib Mikatis regjering, der han overtok etter Hasan Mneimneh. Han hadde denne statsrådposten til 15. februar 2014 da han ble erstattet av Elias Abu Saab.
Den 19. desember 2019 gikk et flertall på 69 av 128 representanter i parlamentet inn for Hassan Diab som ny statsminister etter Saad Hariri. Han fikk blant annet støtte fra Hizbollah. Diab er partipolitisk uavhengig og har ikke uttrykt støtte til noe spesielt politisk parti.
Hans regjering, med tjue partipolitisk uavhengige teknokrater, ble formelt utnevnt etter et møte mellom Diab, president Michel Aoun og parlamentets speaker Nahib Berri.
Den 10. august 2020 gikk regjeringen av etter å ha blitt utsatt for kritikk for ikke å ha forhindret den store havneeksplosjonen i Beirut en uke tidligere. Regjeringen fortsetter inntil videre som et forretningsministerium, men Diab har bedt presidenten om å skrive ut nyvalg så snart som mulig.
Familie
Diab er gift med Nuwar Mawlawi og paret har tre barn. Han er sunnimuslim.
Dennis (tegneserie)
Dennis (engelsk: Dennis the Menace) er en tegneseriefigur skapt av amerikanske Hank Ketcham. Den første tegneserieruten med Dennis ble publisert av 16 amerikanske aviser den 12. mars 1951.
I 1981 tok landsmannen Ron Ferdinand over som tegner av søndagsstripene, i 1995 tok Ketchams mangeårige assistent Marcus Hamilton over ansvaret for de daglige stripene, og i 2010 gikk Hank Ketchams sønn Scott Ketcham inn som medforfatter og tegner.
Animasjonsserie (1986–1988)
På 1980-tallet ble det laget en animasjonsserie som gikk på Fox Kids fra fra 1986 til 1988. I Norge ble serien vist på NRK og TV3. Serien er produsert i Amerika av DIC. NRK var de første til å sende serien på Norsk. Når Fox Kids kom i 2000, fikk de en egen dub med nye stemmer. TV3 sendte en blanding av både Fox Kids-dubben og NRK-dubben, hvor de brukte NRK dubben på episoder Fox Kids ikke hadde dubbet på Norsk.
Serien har fått en mengde VHS-utgivelser med de tretten første episodene fra sesong 1 av serien, samt fire DVD-er med fire episoder på de to første volumene og tre episoder på de to neste. Disse bruker Fox Kids-dubben. Det finnes også rundt 20 VHSer med NRK-dubben.
Amboleberis cubensis
Amboleberis cubensis er en art av slekten Amboleberis i familien Cylindroleberididae som er den ene av fem familier innenfor ordenen Myodocopida, under klassen av muslingkreps som er små krepsdyr. Denne familien har 23 slekter og 70 arter. Mye av den tidlige forskningen, inklusive beskrivelsen av Myodocopida-gruppen, er gjort av den norske marinbiologen og havforskeren Georg Ossian Sars.
Gruppen Cylindroleberididae har arter med mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for artene er at antennen sitter på et feste med en nebb-liknende utvekst (rostrum). Individene er små.
Taksonomisk plassering av gruppen
Taksonomien til muslingkrepsene er omstridt og inneholder vanskelig systamiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En vanlig oppdeling anerkjenner muslingkreps som en av seks ulike klasser av krepsdyr. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: - og detaljene gis etter WoRMS-databasen.
Montana Jones
I Norge ble serien sendt på TV3 og TV1000.
Handling
Handlingen finner sted i Boston i 1930. Montana Jones og hans fetter, professor Alfred Jones, reiser over hele verden for å lete etter tapte skatter i håp om å bringe disse skattene til museum. Alfreds mentor, professor Gerrit, hjelper dem ved å sende grammofon-plater med informasjon. I løpet av en slik reise møter de Melissa, en velstående reporter, som snakker nesten alle språk. Hun begynner å følge Montana og Alfred Jones på deres reiser. En av deres viktigste motstandere var Lord Zero, en rik, bisarr kunst-elsker og mestertyv, som ofte forpurrer deres planer.
Procambarus echinatus
Procambarus echinatus  er en art av ferskvannskreps innenfor den artsrike slekten Procambarus, og den tilhører underslekten Pennides som har en ganske stor utbredelse helt sør i USA, i vassdragene innenfor kysten av Mexicogulfen.
Arten hører videre under familien Cambaridae (orden Reptantia) blant tifotkrepser. Procambarus echinatus er en av anslagsvis 160 arter i slekten Procambarus. Akkurat denne arten lever bare i delstaten Sør-Carolina.
Sigurd Andersen
Sigurd Andersen (født 2. januar 1903, død 23. juni 1962) var en norsk fotball- og bandyspiller som var aktiv på 1920- og 1930-tallet. Han spilte på Mjøndalen og var bror av Einar «Gubbe» Andersen.
Sigurd Andersen ble norgesmester i fotball for Mjøndalen i 1933 og 1934. Han debuterte for det norske som ytre høyre mot  3. juni 1928. Norge vant 6-0 og både han og broren Einar scoret. Sigurd Andersen var også med i Norges to neste landskamper, men spilte ikke på landslaget etter 1928.
Tilbake til fremtiden (TV-serie)
Tilbake til fremtiden (engelsk: Back to the Future) er en animert TV-serie basert på de tre første Tilbake til fremtiden filmene. Serien ble produsert i perioden 1991–1992 av Universal Cartoon Studios.
I Norge gikk serien på TV3 under programblokken "Barnetreern". Serien er også blitt utgitt på VHS; alle nevnte versjoner har norsk tale.
Handling
Handlingen foregår kronologisk i tiden etter Back to the Future Part III (1991). Dr. Emmett Brown – «Doc» – har flyttet til en gård i Hill Valley, en fiktiv by i California, sammen med sin kone Clara, deres sønner Jules og Verne, og familiens hund, som heter Einstein. Som i de tidligere filmene gjør personene i serien tidsreiser ved hjelp av en ombygd bil av merket DeLorean. Docs DeLorean ble ødelagt mot slutten av film-trilogien, men i denne serien har den tilsynelatende blitt reparert.
Tidsreisene startes i denne serien ved hjelp av stemme-aktiverte «tidskretser» i bilen. I tillegg kan hele bilen nå brettes sammen, slik at den får plass i en koffert. I tillegg til å bruke bilen kan personene i denne animasjonsserien også reise gjennom forskjellige tidsepoker ved hjelp av en spesiell damp-drevet tidsmaskin som Doc fant opp mot slutten av den tredje filmen.
Marty McFly er TV-seriens hovedperson, og kjæresten hans – Jennifer Parker – dukker også opp i endel scener. Den opprinnelige filmtrilogien fokuserte på McFly-familien, men TV-serien handler først og fremst om Brown-familien. Filmens største antagonist, Biff Tannen, dukker også opp ganske ofte.
Handlingen i de tre opprinnelige filmene fant hovedsakelig sted i Hill Valley og området rundt, mens den animerte TV-serien også tok med personene til forskjellige eksotiske steder.
Övre Soppero
Övre Soppero (samisk Badje Sohpar) er et tettsted i Kiruna kommune i Norrbottens län i landskapet Lappland i Sverige. I 2010 hadde tettstedet 201 innbyggere.
Port Chester (New York)
Port Chester er en amerikansk by som ligger i Rye Town i New York.
Den har og dekker et areal på 6,22 km².
Den blå lagune (1980)
Den blå lagune (originaltittel: The Blue Lagoon) er et amerikansk romantisk eventyrdrama fra 1980 regissert av Randal Kleiser. Filmen er satt til midten av 1800-tallet og handler om to barn som strander på en sydhavsøy sammen med en eldre mann. Etter en tid dør mannen og de to barna må klare seg selv. De blir gradvis eldre og går gjennom puberteten og oppdager etterhvert sin egen gryende seksualitet. I tenårene får de ett barn sammen. Hovedrollene spilles av Brooke Shields og Christopher Atkins. Filmen er basert en bok med samme tittel fra 1908 skrevet av Henry De Vere Stacpoole.
Dette er den tredje filmatiseringen av boka. To andre ble lansert forut for denne og i 2012 kom en TV-film. I 1991 kom en oppfølger kalt Tilbake til den blå lagune.
Den blå lagune ble en suksess hos publikum, men ble ikke så godt mottatt av filmkritikerne.
Handling
Filmen handler om to barn som må søke tilflukt på en tropisk øy i Stillehavet da skipet de er på begynner å brenne. Sammen med en eldre mann, kokken Paddy Button (Leo McKern), må de forsøke å klare seg på øya. Den eldre mannen lærer barna elementære ting som knuter, hva de kan spise og hva de ikke kan spise. Det blir etter hvert knyttet sterke bånd mellom den gamle mannen og barna. Etterhvert dør den eldre mannen og de to barna må klare seg på egen hånd. De skildres fra barndommen og til de når tenårene og puberteten. De klarer seg bra på øya, og har bygd et hus med relativt god standard. Etterhvert som enkelte grunnleggende instinkter og følelser kommer på banen, bygger det seg nærmest opp til et spenningsklimaks om hvordan det skal gå nå begge begynner å utvikle følelser for hverandre. Dette fører til at de får et barn. De må takle flere livsfarlige og utfordrende situasjoner. Når det kommer et forbigående skip har de muligheten til å forlate øya, men de har blitt så tilknyttet den at de velger å la skipet seile forbi.
Popularitet og økonomi
Den blå lagune ble en stor publikumssuksess. Blant annet så innbrakte den $58,9 millioner i USA alene. Ifølge The Numbers havnet den på 12. plass over de mest innbringende filmene i USA i 1980.
Produksjonskostnadene var på $4,5 millioner.
Anmelderne
Den ble dårlig mottatt av filmkritikerne, noe som gjenspeiles i at den kun har fått 9 % på Rotten Tomatoes. Både Roger Ebert og Leonard Maltin gav den 1,5 av 4 stjerner.
Heller ikke de norske anmelderne gav den så god mottakelse.